«Смольной» Мордовской государственной раськень вирькужо

«Смольной» Мордовской государственной раськень вирькужось, ульнесь панжозь Ичялонь буесе, 1995 иесте. Покшолмазо 36,5 тёжа га. 

 Географической аштема тарказо 
Чивалгома ёндо чилисема ёнов моли 40 вб, Пелевеёндо лёмбе ёнов 17 вб. 

Вирькужонть таркась ашти нижнемеловой ды верхнеюрской чуваронь-сёвонень модатнесе. Рельефензэ абсолютной тешкстнэ 217 м, Алатырень поймасо малав 100 м. Климатось умеренно-континентальной. Коштонть иень перть куншка температуразо 3,7 град. Вегетациянть кувалмозо 138 143 чить. Иень перть ановкстнэ 4401525 мм.

 Лейть 
Лембе ёнксонь буйганть чуди Раторось, конанть сянглеензэ вирькужонть модамванть: Ашня, Калдуба, Калыша, Язовка. Лейтнень кувалмост 185 вб. Улить алкс таркань, переходнойть, седе чуросто верькс таркань чеядавкст. Модатнень эйстэ седе ламотне дерново-подзолистойть ды вирень ашна раужо модат. 
 Касыцят 
Касыть тумонь ды куз марто човор пиче вирть. Тешкстазь малав 700 парцунонь касовкст, с. ю. чувттнэде р 24, куракштнэде 30, пельскуракштнэде 3, куракшкеть 4, пельскуракшкеть 1, кадовикстнэ тикшень касовкст. 64 парцунт кандовить чуросто вастневицятненень ды эль ёмицятненень, эйстэст малав 30 сёрмадозь МР-нь Якстере книгас (керитикше, чейумарь ды лият; сэпень панитикше, чеядавксонь гаммарбия, Биберштейнэнь тюльпан, вастневи ансяк «С.») ды РФ-нь Якстере книгас (ведень пеште, неоттианта клобучковой). 

 Вирь ракшатне 
Фаунастонть вастневить ласькамот, верьгизт, идем тувот, сёрмав сёканть, сярдот, чинеметь, ривезть, урт, нумолот (ван. Чуросто вастневиця ды эль ёмиця касовкст ды ракшат).

 Вирькужонть пельксне 
Вирькужосонть 6 пелькст: 
 заповедной (16,7% весе вирькужонть площадензэ эйстэ); 
 башка ванстовикс (69,4%);
 туризмань (4.4%); 
 рекреационной (6,9%)%
 сыцятнень туртов (2,5%);
 хозяйствань (0,1%).

 Сёрм.:  
 В.П. Ковшов, В.Н. Масляев.